recursal/SuperWikiNEXT-32B huggingface dataset:
**Saksa okupatsioon Ingeris** oli Ingeri ala okupeerimine Saksamaa vägede poolt Teise maailmasõja käigus. 

Esimesed Saksa väed ületasid Ingeri lõunapiiri augustis 1941 ning viimasena jätsid Saksa väed – III Germaani Soomuskorpus – 26. juulil 1944 maha oma positsioonid Jaanilinnas.

1941. aasta augustist 1944. aasta augustini oli Ingeri okupeeritud Saksamaa poolt ning osaliselt liidetud Eesti kindralkomissariaadi ja ühes sellega Ostlandi koosseisu. Ingeris tegutsesid Saksamaa politseiasutused, mis allusid Eesti kindralkomissariaadi kõrgeimale SS ja politseijuhile (*SS- und Polizeiführer Estland*), *SS-Brigadeführer* Hinrich Möllerile. Möllerile allusid nii Saksa Korrapolitsei (*Ordnungspolizei*), kui ka Saksa Julgeolekupolitsei ja SD, mille ülem oli Eestis Martin Sandberger ja julgestus- ning politseiaktsioonide läbiviimisel rakendatavad sõjaväestatud üksused: Eesti Julgeolekupolitsei ja Omakaitse.

Vastupanuliikumine okupeeritud Ingeris 1941–1944
------------------------------------------------

Koonduslaagrid
--------------

* Kerstova koonduslaager (KZ Kerestowo)

Okupatsiooni lõpp
-----------------

1944. aasta jaanuaris tungisid Punaarmee üksused Eesti piirideni. 2. veebruaril ületasid punased mitmes kohas Narva jõe ja moodustasid sinna sillapead. 25. juulil 1944 murdsid Nõukogude üksused Narva rindel Eesti ja Saksa väeosade positsioonidesse. Narva jõe ääres asus vaenlane ründama Vaasa, Riigiküla ja Narva-Jõesuu all. III Germaani Soomuskorpus jättis 26. juulil maha oma positsioonid Narva jõe ääres Jaanilinnas.

Vaata ka
--------

* Leningradi blokaad
* Saksa okupatsioon Eestis (1941–1944)
* Viru Ingeri

Viited
------

Välislingid
-----------

* Gatchina
* Historische Photosammlung 2 (Weltkrieg II)
* INGRIA IN ENGLISH
* Iwangorod, 1942
* The Blue Brigade
* Western Ingria
* В сожженной Гатчине
* Гатчинский дворец, годы испытаний
* Группа ГРГ «Остланд»...
* Ленинградский фронт.
* "Этот день мы приближали, как могли…"
* Подпольная антифашистская группа Серафима Соколова.Подпольная антифашистская организация «Бориса – Павла»

Kirjandus, seotud ka Ingeriga
-----------------------------

* Eesti riik ja rahvas Teises maailmasõjas, Koguteos. XI–XV osa. Ajalehe "Kodumaa (ajaleht)" Väljaanne (KGB), Tallinn 1964–1972
* Eesti rahvas Nõukogude Liidu Suures Isamaasõjas 1941–1945. EKP Keskkomitee Partei Ajaloo Instituut, Tallinn, osa I: 1971, osa II: 1977, Osa Dokumente ja materjale: 1975
* SS tegutseb. Dokumentide kogumik SS-kuritegude kohta. Eesti Riiklik Kirjastus 1963;
* Extermination of the Gypsies in Estonia during World War II;
* Eesti vaimuhaigete saatus Saksa okupatsiooni aastail (1941–1944), Eesti Arst, nr. 3 Märts 2007
**Orchies' kanton** on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Orchies.

See koosneb järgmistest valdadest:

1. Aix-en-Pévèle
2. Anhiers
3. Auby
4. Auchy-lez-Orchies
5. Beuvry-la-Forêt
6. Bouvignies
7. Coutiches
8. Faumont
9. Flines-lez-Raches
10. Landas
11. Nomain
12. Orchies
13. Râches
14. Raimbeaucourt
15. Roost-Warendin
16. Saméon

Viited
------

1. ↑  Populations légales 2020

Nordi departemangu kantonid

Aniche **·** Annœullin **·** Anzin **·** Armentières **·** Aulnoye-Aymeries **·** Aulnoy-lez-Valenciennes **·** Avesnes-sur-Helpe **·** Bailleul **·** Cambrai **·** Le Cateau-Cambrésis **·** Caudry **·** Coudekerque-Branche **·** Croix **·** Denain **·** Douai **·** Dunkerque-1 **·** Dunkerque-2 **·** Faches-Thumesnil **·** Fourmies **·** Grande-Synthe **·** Hazebrouck **·** Lambersart **·** Lille-1 **·** Lille-2 **·** Lille-3 **·** Lille-4 **·** Lille-5 **·** Lille-6 **·** Marly **·** Maubeuge **·** Orchies **·** Roubaix-1 **·** Roubaix-2 **·** Saint-Amand-les-Eaux **·** Sin-le-Noble **·** Templeuve **·** Tourcoing-1 **·** Tourcoing-2 **·** Valenciennes **·** Villeneuve-d'Ascq **·** Wormhout
***Huayan*** (hiina keeles 華嚴; jaapani keeles *kegon*) on hiina budismi filosoofiline koolkond, mis kujunes 7.–8. sajanditel. Koolkonna nimi pärineb "Vanikusuutra" (sanskriti keeles *Avataṃsaka-sūtra*) hiinakeelsest pealkirjast (華嚴經, "Huayan jing")

*Huayan*i esimeseks patriarhiks peetakse Dushuni (557–640), kuid koolkonna tegelik rajaja oli kolmas patriarh Fazang (643–712), kes pani sellele aluse oma "Vanikusuutra" tõlke ja kommentaaridega. Patriarhide järjestusse kuuluvad veel teine patriarh Zhiyan (602–668), neljas Chengguan (738–820 või 838) ning viies ja viimane patriarh Zongmi (780–841). 

9. saj lõpus koolkond hääbus, kuigi õpetajaliinid on kestnud tänapäevani.

*Huayan*i filosoofia rõhutab kõikide nähtuste vastastikust seostatust ja läbipõimumist (hiina keeles *wu ai*). Laialdaselt kasutatakse selleks olemuse (hiina keeles *li*) ja nähtumuse ehk sündmuse (hiina keeles *shi*) mõistete dialektikat.

*Huayan*’i neljas ja viies esiõpetaja ehk patriarh (kellest viimane oli ühtlasi ka *chan*’i koolkonna õpetaja) rõhutasid peale "Vanikusuutra" ka teisi tekste nagu „Mahajaana usu tärkamine", „Vimalakīrti suutra", „Teemantsuutra" ja „Nirvaanasuutra" ning lisasid *huayan*’i õpetusse palju *tiantai*’st ja *chan*’ist laenatut. Nagu *tiantai* ja *chan*, jõuab ka huayan äkilise virgumise meetodi tunnistamiseni.

Nagu „Lootossuutra", nii rõhutab ka Vanikusuutra kõikides olendites peituvat budaloomust, kuid filosoofilisemas plaanis on tegu „Lootossuutrast" oluliselt keerukama teosega. Suutra üks kandvaid ideid peitub tõdemuses, et kõiksus moodustab ühe täielikult lõimunud terviku, mille kõik osad on orgaaniliselt teineteisega seotud. 

 *Pikemalt artiklis Vanikusuutra*
Fazang näitlikustas seda Buddha kuju ja kümne peegli abil. Ta paigutas tõrvikuga valgustatud Buddha kuju ümber, alla ja kohale üksteise poole suunatud peeglid, nii, et peeglites ei peegeldunud mitte ainult Buddha kuju, vaid ka peegeldused teistest peeglitest, samuti peegelduste peegeldused ja peegelduste peegelduste peegeldused ning nõnda lõputult edasi.

Vaata ka
--------

* Hiina budism
* Tiantai koolkond
* Chan

Viited
------

1. ↑  Ida mõtteloo leksikon: Huayan.
2. ↑  Feldberg, Elli. 2013. Meel ongi Buddha: Mazu jutlused ja ütlused. Tallinn: TLÜ Kirjastus, lk 135-136.

 *Käesolevas artiklis on kasutatud "Ida mõtteloo leksikoni" materjale.*
**Gregor-Konrad Heuer** [hoier] (27. juuni 1915 Harkiv, Ukraina – 30. märts 1989 Augsburg, Saksamaa) oli eesti helilooja ja pianist.

Heuer sündis Harkivis saksa kaupmehe peres. 1933. aastal astus ta Tallinna Konservatooriumi, mille lõpetas 1937. aastal kompositsiooni (Artur Kapi klass) ja 1940. aastal klaveri erialal (Artur Lemba klass). 1936. aastal sai ta Eesti kodakondsuse.

Aastatel 1940–1941 oli Heuer Estonia teatri repetiitor ning esines pianisti ja dirigendina. Seejärel läks Saksamaale, kus pärast sõjavangis olemist jätkas õpinguid. 

1956. aastast oli Gregor Heuer Augsburgi Leopold Mozart Konservatoriumi klaveriõppejõud.

Teoseid
-------

* "Eksootiline fantaasia" klaverile ja orkestrile (1933)
* Klaverikontsert (1935)
* Keelpillikvartett (1936)
* Impressioonid klaverile (1937)
* Sonaat viiulile ja klaverile (1938)
* Sümfooniline poeem "Videvik" (1939)
* Poeem viiulile ja orkestrile (1939)
* Kantaat "Eestimaale" (1939)
* Ballett "Surmatants" (1942)
* soololaulud

Kirjandus
---------

* Harri Kiisk. Gregor Heueri mälestuseks. Teataja, 1. juuli 1989, nr. 13, lk. 6–7.

Välislingid
-----------

* Gregor Heueri elulugu (saksa k)
**Christopher Zane Kaman** (sündinud 28. aprillil 1982) on USA endine elukutseline korvpallur, kes mängis korvpalliliigas NBA kokku 13 hooaega, neist enamiku Los Angeles Clippersis.

NBA karjäär
-----------

2003. aasta NBA *draft'*ist kuuendana Los Angeles Clippersisse valitud Kaman mängis esimeses koduklubis kokku kaheksa aastat, tuues oma parimal, 2007/08. hooajal keskmiselt 15,7 punkti, 12,7 lauapalli ja 2,8 viskeblokeeringut mängus. Kamani karjääri resultatiivseimaks kujunes hooaeg 2009/10, mil ta saagiks jäi keskmiselt 18,5 punkti ja 9,3 lauapalli mängus.

Pärast edukaid aastaid Clippersis liitus Kaman 2012. aastal üheks hooajaks New Orleans Hornetsiga, siirdus seejärel aastaks Dallas Mavericksi ja taas vaid üheks hooajaks Los Angeles Lakersi ridadesse. 2014. aasta suvel sõlmis Kaman lepingu Portland Trail Blazersiga, kus mängis karjääri viimased kaks hooaega.

Saavutused
----------

* NBA tähtede mäng (2010)
* Kesk-Ameerika konverentsi (MAC) aasta mängija (2003)

Rahvuskoondis
-------------

Kamanil on USA ja Saksamaa topeltkodakondsus, kuna ta vanavanemad olid sakslased. Kaman kuulus Saksamaa korvpallikoondisse nii 2008. aasta Pekingi olümpiamängudel (10. koht) kui ka 2011. aasta Euroopa meistrivõistlustel Leedus (9.–10. koht).

Välislingid
-----------

* Chris Kaman – NBA.com
* Chris Kaman – Basketball-Reference.com
|  |
| --- |
|  |
| Medalikohad |
| Maailmameistrivõistlused |
| **Pronks** | 2018 | jäähoki |

**Christopher James Kreider** (sündinud 30. aprillil 1991 Boxfordis Massachusettsi osariigis Ameerika Ühendriikides) on USA jäähokimängija, kes mängib NHL-i klubis New York Rangers vasakul äärel.

2009. aastal valiti ta NHL-i *draft* '​is Rangersi poolt 19. valikuna. Seejärel mängis ta kolm hooaega Boston College'i meeskonnas. 2012. aasta aprillis sõlmis ta lepingu Rangersiga. NHL-is debüteeris ta sama aasta aprillis Stanley karika väljalangemismängudes. Ta lõi väljalangemismängudes viis väravat, millega sai enim väravaid väljalangemismängudes visanud mängijaks, kes polnud põhihooajal veel NHL-is mänginud. Rangersiga kaotas ta Idakonverentsi finaalis New Jersey Devilsile. Regulaarselt on ta kuulunud Rangersi põhikoosseisu alates hooajast 2013–14.

USA jäähokikoondise koosseisus võitis ta 2018. aasta maailmameistrivõistlustelt pronksmedali.

Välislingid
-----------

* Chris Kreider hockeydb.com lehel
**Mõõksarv-orüks** (*Oryx dammah*) on antiloobiliik orüksi perekonnast. 

Mõõksarv-orüksi õlakõrgus on 120 cm ja kaal kuni 200 kg. Tema sarved on kaarjad 1–1,25 m pikkused. Saba on 45–60 cm pikk ja selle otsas on tutt. Isasloomad on suuremad kui emased. Sarved on nii isas- kui emasloomadel, kuid emasloomade sarved on veidi peenemad. Karvkate on valge, sel puuduvad tumedad triibud, välja arvatud aimatavalt tumedamad laigud kaela- ja peapiirkonnas.

Pärast 8–8,5 kuu pikkust tiinust sünnitab emasloom 1 vasika.

Mõõksarv-orüks on looduses väljasurnud. Liik oli levinud laiadel aladel Sahara kõrbe ümber Mauritaaniast Egiptuseni. Tema arvukus hakkas langema kliimamuutuse tõttu, kuid ta suri looduses välja üleküttimise tõttu 1990. aastatel. Nad säilisid mitmel pool loomaaedades ja loodusparkides. Araabia poolsaarel peetakse neid erakollektsioonides ning USAs ja Lõuna-Aafrikas jahirantšodes.

Tšaadis, Tuneesias ja Senegalis peetakse mõõksarv-orükseid suurtel tarastatud kaitsealadel, eesmärgiga neid loodusesse tagasi asustada.

Enne nende looduses väljasuremist olid mõõksarv-orüksid hinnatud jahiulukid kohalike seas. Neid kütiti nii sarvede, liha kui naha pärast. Nende liha kasutati söögiks ja nende paksu nahka kasutati köite, kottide, kingade ja kilbikatete valmistamiseks.

Fotod
-----

* Mõõksarv-orüksite kari Marwell Wildlife'i loomaaias Hampshire'is InglismaalMõõksarv-orüksite kari Marwell Wildlife'i loomaaias Hampshire'is Inglismaal
* Mõõksarv-orüksi vasikasMõõksarv-orüksi vasikas
*

Viited
------

1. 1 2
2. ↑  C. A. Spinage: The Natural History of Antelopes. Croom Helm, London 1986, ISBN 0-7099-4441-1
3. 1 2
4. ↑  Punane raamat. 365 ohustatud liiki. Tänapäev, 2012. lk 274
**Hrvoje Macanović** (1. juuni 1904 Arbanasi, praegu Zadari haldusalas – 4. jaanuar 1980 Mali Lošinj) oli horvaadi ajakirjanik. Tema hüüdnimi oli **Macan**. 

Noorpõlves võistles ta kergejõustikus, ujumises, sportvõimlemises ja veepallis. Ta õppis Zagrebi ülikoolis ehitust.

Ajakirjandusega hakkas tegelema 1923 Spliti väljaande Novi dob korrespondendina. 1926. aastal sai temast Zagrebi päevalehes Novosti horvaadi esimene kutseline spordiajakirjanik ja Zagrebi Raadio ajakirjanik (töötas seal 1941. aastani). 1936. aastast kuni selle lehe ilmumise lõpuni 1941 oli ta Novosti peatoimetaja. Ta tegi Horvaatia esimese raadio spordireportaaži (sõudmise meistrivõistlustelt Zagrebis Sava jõel 1929) ning oli esimene horvaadi reporter olümpiamängudel (1928. aasta suveolümpiamängud Amsterdamis). Hiljem oli ta reporter paljudel suve- ja taliolümpiamängudel. 

Ta oli leksikoni "Leksikon Minerva" (1936) sporditoimetaja. Horvaatia Sõltumatu Riigi ajal oli tõlk.

Ta osales põrandaaluses organisatsioonis Jugoslavenski revolucionarni pokret Hrvata, 1943. aastal ta arreteeriti ning viidi Mauthauseni koonduslaagrisse, kuhu ta jäi sõja lõpuni.

Pärast sõda oli ta Zagrebis Kehakultuurikõrgkooli rektori kohusetäitja, töötas väljaandes Narodni sport ja mujal. 1950. aastast kuulus Zagrebi Raadio sporditoimetusse ja 1957. aastast oli Zagrebi Televisiooni reporter, kommentaator ja toimetaja.

Aastatel 1964–1972 oli ta entsüklopeedia "Enciklopedije fizičke kulture" (I–II, 1975–1977) peatoimetaja.

Tunnustus
---------

* 1979 organisatsiooni Hrvatski zbor sportskih novinara elutööpreemia

Mälestuse jäädvustamine
-----------------------

Mali Lošinji linna spordihall kannab tema nime.

Välislingid
-----------

* Hrvatska Enciklopedija
* Nogometni leksikon
* Proleksis enciklopedija
**1985. aasta snuukri maailmameistrivõistluste finaal**, tuntud ka kui **musta palli finaal** (inglise keeles *black ball final*), mängiti 27. ja 28. aprillil 1985 Sheffieldis Inglismaal.

Finaalmängu, nagu ka teiste maailmameistrivõistluste mängude toimumispaigaks oli Crucible Theatre. Kohtumises olid vastamisi tiitlikaitsja Steve Davis ja Dennis Taylor.

Mäng algas Davise domineerimisega. Ta läks juhtima 8:0, kuid oli peagi ees vaid 9:7. Taylor viigistas 11:11. Davis läks taas juhtima 13:11, hiljem 17:15. Taylor viigistas 17:17 ning mängida tuli otsustav viimane freim.

Taylor tuli maailmameistriks tulemusega 18:17. Seda tegi ta viimase freimi viimase (musta) palli sisselöömisega, kuigi ei juhtinud senist mängu mitte kordagi. Mäng lõppes 29. aprillil kell 00:19 kohaliku aja järgi. Viimane freim oli üks põnevamaid snuukri freime, mis läbi aegade on eetrisse läinud. Mängu lõppu jälgis Suurbritannias 18,5 miljonit inimest, mis on tänini BBC2 rekord ning seda vaatajate arvu ei ole ületanud ükski Ühendkuningriigi saade, mis on eetrisse läinud pärast keskööd.

Taylori tagasitulek on üks märkimisväärsemaid spordi ajaloos. Davis oli selge favoriit ja kolmekordne varasem maailmameister, mistõttu tulemus oli väga ootamatu.

Davis on möönnud, et teda mäletatakse ilmselt selle ühe tiitli pärast, mida ta ei võitnud, mitte 6 maailmameistritiitli tõttu, mille ta karjääri jooksul saavutas.

Viited
------

1. ↑  "1985: The black ball final". *BBC Sport*. 18.04.2003. Vaadatud 04.05.2011.
**Chauchat-Ribeyrolles 1918** on Prantsusmaa prototüüp-automaatrelv. Aastal 1917 võttis Prantsuse armee kasutusse Ribeyrollesi, Sutteri ja Chauchati (RSC) poolautomaatvintpüssi Fusil Automatique Modèle 1917, Chauchat oli selleks ajaks konstrueerinud juba ka kergekuulipilduja Chauchat Mle. 1915.

Aastal 1918 esitlesid nad relva *pistolet-mitrailleur* (püstolkuulipilduja), mis ehitati Prantsuse tankimeeskondadele läivõitluseks. Relv põhines poolauotmaatvintpüssi RSC M1917 mehhanismil. Esimesed katsetused tehti Mannlicher-Berthieri laadimisklambriga, mis mahutas kaheksa padrunit. Katsed Chauchati salvega jätkusid 1919. aastani. Tulemused olid küll rahuldavad, aga relv oli enesekaitseks liiga võimas ning seda kasutusse ei võetud.

Vaata ka
--------

* Ribeyrolles 1918 (automaatkarabiin)
* M231 Firing Port Weapon

Kirjandus
---------

* Jean Huon (2007). *Les pistolets mitrailleurs français*. Editions Crépin-Leblond. ISBN 978-2-7030-0300-7.

Välislingid
-----------

* Pildid (2. ja 3.)
**Cheba Zahouania** (araabia keeles: الشابة الزهوانية‎‎; hääldatud ka kui **Chaba**), sünninimega **Halima Mazzi** on Alžeeria raï-muusika laulja. Ta on elanud Prantsusmaal sellest ajast, kui ta laulupartner Cheb Hasni mõrvati aastal 1994.

Elukäik
-------

Halima Mazzi sündis Alžeerias Oranis 1959. aastal. Nime Chaba Zahouania all sai temast populaarne raï (hübriid folkmuusika stiil) laulja. Aastal 1986, viis aastat pärast tema karjääri algust, pälvis ta tähelepanu laulu "Khâli ya khâli" ("mu onu, oh, mu onu") laulmisega koos Cheb Hamidiga. 

1987. aasta suve jooksul Zahouania salvestas "Beraka" ("hulgus") koos Cheb Hasniga. Seda peeti provokatiivseks Alžeeria standardite järgi ja seetõttu nad said ka suure tähelepanu osaliseks. Laulu kuulsus tegi Hasni kuulsaks ja lisas Zahouaniale kuulsust juurde. Laul jäi hiljem vastuoluliseks ka kriitikute ja islami fundamendalistide jaoks, kes olid juba niigi mures raï-stiili populaarsuse pärast. 

Hasni mõrvati Oranis 29. septembril 1994. Zahouania kolis Alžeeriast Prantsusmaale elama. 1999. aastal naasis ta Alžeeriasse ja salvestas muusikat, kaasaarvatud dueti koos Cheb Abdouga. 2006. aastal hakkas ta laulma religioossetel teemadel, pärast kui president Abdelaziz Bouteflika kutsus ta tema esimesele palverännakule Mekasse. Kuigi talle ei meeldi poliitika, liitus ta siiski teiste raï lauljatega, et luua toetus komitee Abdelaziz Bouteflikale aastal 2009.

Diskograafia
------------

* "H Bibi Darha Biya" (2003)
* "El baraka" (2002)
* "Zahouania" (2001)
* "Samahni ya zine" (2000)
* "Rhythm n Raï" (1997)
* "Formule Raï" (1995)
* "Nights without Sleeping" (1988)
* "Rachid System" feat. Rim'K
* "Wourini Win Rak Tergoud"
* "Mazelt fi lbal"
* "Ya Lala Torkia"
* "Amitiés Sacrée" feat. TLF
* "La Route du Soleil" feat. Rim'K
* "Dansa Danse" feat. Jessy Matador
**Leonid Kravtšenko** (vene Леонид Петрович Кравченко, 10. mai 1938 Turejevka Dubrovka rajoon — 2. juuli 2018 Moskva) oli vene nõukogude ajakirjanik, meediamänedžer ning partei- ja riigitegelane.

Aastal 1961 lõpetas ta Moskva Riikliku Ülikooli ajakirjanduskateedri ning temast sai ajalehe «Строительная газета» majandustoimetaja asetäitja. 
Seejärel töötas ta Kesktelevisiooni Moskva piirkonna saadete toimetaja 1. asetäitjana.

1975-1980 oli ta «Строительная газета» peatoimetaja, tema juhtimise ajal kasvas ajalehe tiraaž enam kui kümnekordselt (62 000-lt 670 000 eksemplarini). 

1980-1985 oli ta ajalehe «Труд» peatoimetaja, mille tiraaž kasvas ligi kahekordseks (19,7 miljoni eksemplarini, mis on kajastatud ka Guinnessi rekordite raamatus).

1985. aastal määrati ta NSV Liidu Tele-Raadiokomitee esimehe 1. asetäitjaks ja 1989. aastal sai temast uudisteagentuuri TASS peadirektor. 

1990. aastal nimetas NSV Liidu president Mihhail Gorbatšov Kravtšenko NSV Liidu Tele-Raadiokomitee esimeheks. 

19. augustil 1991 allus ta riigipöörde korraldanud putšistide korraldustele ja kehtestas televisioonis range poliitilise tsensuuri. 26. augustil, pärast putši mahasurumist, võeti Kravtšenko ametist maha.

1989-1991 oli ta NSV Liidu rahvasaadik ja NSV Liidu Hokiföderatsiooni president ning 1990-1991 NLKP Keskkomitee liige.

Aastast 1993 töötas ta ajalehe «Российская газета» peatoimetaja 1. asetäitjana ning alates 1998. aastast oli ta Vene Föderatsiooni parlamendi ajalehe peatoimetaja.

Alates 2007. aastast töötas taas ajalehes «Строительная газета».
**Aleksei Jurjevitš Avdejev** (*Алексей Юрьевич Авдеев*; sündinud 17. mail 1967 Taškendis) on Venemaa kindralleitnant, Venemaa Lõuna sõjaväeringkonna asekomandör.

Elulugu
-------

1984 lõpetas Sverdlovski suvorovlaste sõjakooli, 1988 V.I. Lenini nimelise Taškendi Kõrgema Ühissõjakooli. 1988–1996 erinevatel juhtimiskohtadel Põhja-Kaukaasia sõjaväeringkonnas. 1999. aastal lõpetas Vene Föderatsiooni Relvajõudude Ühisakadeemia ja 2008 Vene Föderatsiooni Relvajõudude Kindralstaabi Sõjaväeakadeemia.

2008-2010 motoriseeritud laskurdiviisi komandör Siberi sõjaväeringkonnas. 2010-2011 Siberi sõjaväeringkonna staabiülema asetäitja organisatsioonilise ja mobilisatsioonitöö alal Novosibirskis. 2011-2012 41. armee ülema asetäitja Novosibirskis. 2012-2014 6. armee ülema esimene asetäitja Peterburis. 2014-2017 29. armee ülem. 11. juunist 2016 kindralleitnant. 2017-2018 1. kaardiväe tankiarmee ülem. 2018-2019 Vene Föderatsiooni Relvajõudude Ühisakadeemia ülem. 2019. aastast Lõuna sõjaväeringkonna ülema asetäitja.

Sanktsioonid
------------

28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides olev vara külmutati. "Hiljuti sai Ukrainast Lõuna sõjaväeringkonna peamine sihtmärk. Selle tõttu formeeriti uus 8. armee ning laiendati sõjaväeringkonna piirkonda ebaseaduslikult annekteeritud Krimmi poolsaarel. 2021. aasta oktoobri keskpaigas alustas Venemaa enneolematut vägede koondamist Ukraina piirile või piiri lähedale ning okupeeritud Krimmi poolsaarele Ukrainas. Seoses sellega väljendasid paljud vaatlejad ja poliitikakujundajad muret võimaliku uue Venemaa invasiooni pärast Ukrainasse või muude agressiooniaktide pärast. Lõuna sõjaväeringkonna väeosad on Ukrainat ümbritsevatel aladel läbi viinud sõjalisi õppusi ning viinud Krimmi poolsaarele suurtükiväge ja pataljonisuuruseid taktikalisi gruppe. Pärast Vladimir Putini otsust nn Donetski Rahvavabariigi ja nn Luganski Rahvavabariigi tunnustamise kohta sisenesid Lõuna sõjaväeringkonna sõdurid nende kahe isehakanud vabariigi territooriumile. Lõuna sõjaväeringkond juhendas samuti separatistlike nn vabariikide relvajõudude sõjalisi õppusi."

Viited
------

1. ↑  "NÕUKOGU RAKENDUSMÄÄRUS (EL) 2022/336, 28. veebruar 2022, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega". *europa.eu*. ELT. Vaadatud 11. aprillil 2022. Alexey Avdeev on Venemaa Lõuna sõjaväeringkonna asekomandör, kes on osalenud Ukraina-vastases sõjategevuses. /.../ Seetõttu vastutab Alexey Avdeev Ukraina territoriaalset terviklikkust, suveräänsust ja sõltumatust ning Ukraina stabiilsust ja julgeolekut kahjustava või ohustava tegevuse või poliitika aktiivse toetamise või rakendamise eest.
2. ↑
3. ↑
4. ↑
**Aleksei German noorem** (sündinud 4. septembril 1976 Leningradis) on vene filmilavastaja ja stsenarist.

Elulugu
-------

Aleksei German noorem sündis filmilavastaja Aleksei Germani ja stsenarist Svetlana Karmalita peres. Tema vanaisa on kirjanik Juri German.

2001. aastal lõpetas ta S. Gerassimovi nimelise ülevenemaalise riikliku kinematograafiaülikooli lavastusteaduskonna, kus õppis Sergei Solovjovi ja Valerija Rubintšiku käe all, ning asus tööle filmistuudios Lenfilm.

Aleksei German vanem on teleintervjuus kinnitanud, et German noorem on enne oma esimest teadaolevat filmi "Viimane rong" (2003) lavastanud ka teise, avalikkusele tundmatu filmi..

German noorema filmid on saanud korduvalt kodu- ja välismaiseid auhindu. Veneetsia filmifestivalil on Kuldlõvi pälvinud German noorema filmid "Garpastum" (2005) ja "Pabersõdur" (2008), Hõbelõvi lavastajatöö eest "Pabersõdur", äramärkimise "Viimane rong" (2003). 2015. aastal osales German noorema film "Elektriliste pilvede all" Berliini filmifestivalil. Film pälvis Hõbekaru (operaatorid Jevgeni Privin ja Aleksandr Mihhaltšuk). 2018. aastal pälvis Hõbekaru ka Germani elulooline draamafilm "Dovlatov".

Filmograafia
------------

* 2003 – "Viimane rong")
* 2005 – "Garpastum"
* 2008 – "Pabersõdur"
* 2009 – "Lühis" (novelli "Kim" ainetel)
* 2011 – "Tokyost" (lühifilm)
* 2015 – "Elektriliste pilvede all"
* 2018 – "Dovlatov"

Viited
------

1. ↑  "Алексей Герман. Временно доступен". Vaadatud 28. veebruar 2014.

| * v
* r
Hõbelõvi |
| --- |
| 1990. aastad | 

* Martin Scorsese (1990)
* Emir Kusturica (1998)
* Zhang Yuan (1999)

 |
| 2000. aastad | 

* Buddhadeb Dasgupta (2000)
* Babak Payami (2001)
* Lee Chang-dong (2002)
* Takeshi Kitano (2003)
* Kim Ki-duk (2004)
* Philippe Garrel (2005)
* Alain Resnais (2006)
* Brian De Palma (2007)
* Aleksei German noorem (2008)
* Shirin Neshat (2009)

 |
| 2010. aastad | 

* Álex de la Iglesia (2010)
* Cai Shangjun (2011)
* Paul Thomas Anderson (2012)
* Alexandros Avranas (2013)
* Andrei Kontšalovski (2014)
* Pablo Trapero (2015)
* Amat Escalante / Andrei Kontšalovski (2016)
* Xavier Legrand (2017)
* Jacques Audiard (2018)
* Roy Andersson (2019)

 |
| 2020. aastad | 

* Kiyoshi Kurosawa (2020)
* Jane Campion (2021)

 |
Kuldvillaku ordu Hispaania haru tunnusmärk
**Kuldvillaku ordu** on keskajal Burgundias asutatud eksklusiivne rüütliordu, mis on tänapäevani aktiivne Austrias ja Hispaanias. Ordu asutas 1430. aastal Brugge linnas Burgundia hertsog Philippe Hea (Philippe III).

Ordu asutamine
--------------

Burgundia oli hiliskeskaja rikkamaid riike ning selle õukond ja ülikud toretsevad ja pillavad. Hertsogil endal oli kindel plaan ükspäev kuningaks saada. Kuldvillaku ordu asutamine oli mõeldud selle kõige manifestatsiooniks ning selleks, et teatud ülikuid kindlamalt trooniga siduda. Hertsog soovis oma loodud orduga hiilguselt ületada inglaste Sukapaela ordut. Viimaselt võeti palju eeskuju – üle võeti mitmeid reegleid ning liikmete arv piirati 24 liikmega, seega tähendas sinna kuulumine selget prestiiži tõusu. Hiljem suurendati liikmete arvu 31-ni ja viimaks 51-ni. 

Ordu sai nime vanakreeka müüdi järgi Iasonist ja kuldvillakust ning viitas ka otseselt Philippe'i ambitsioonidele – antiikaja müütiline kangelanegi jahtis kuldvillakut just sellepärast, et see oleks ta kuningavõimu legitimeerinud. Vana-Kreeka müüt tekitas esialgu poleemikat, sest see oli viide paganlikule sümbolile ja ka Iasonile, kes ei olnud just kõige ausam kangelane. Ebakõla lepitas Neversi piiskop, kes seostas kuldvillaku Vana Testamendi kangelase Gideoniga. Ordu peamiseks ülesandeks nimetati Jumala ülistamist ja usu kaitsmist.

Ordu käekäik
------------

Burgundia sõdade (1474–1477) tagajärjel kaotas riik aga oma viimase meessoost valitseja Charles Südi ning viimase tütre Burgundia Maria surma järel läks suurem osa endisest riigist Habsburgide dünastia kätte. Selle tulemusena kujunes Kuldvillaku ordu Hispaania ja hilisema Austria-Ungari keisririigi tähtsaimaks ja prestiižseimaks aadliühenduseks. 18. sajandil jagunes ordu kaheks iseseisvaks – Hispaania ja Austria – haruks. Mõlemad on tegevad tänapäevani. 

Hispaania haru ordeni andmise õigus on tänapäeval Hispaania kuninga käes. 

Austria orduharu juhivad Habsburgide järeltulijad ning see on jätkuvalt aristokraatlik ja katoliiklik ordu, mille ordenit tohib annetada vaid kuninglikust soost katoliiklastele.

Välislingid
-----------

* The Order of the Golden Fleece Encyclopedia Britannica
* Kuldvillaku ordu Tallinna Rüütliordude Muuseum
|  |  |
| --- | --- |
|  |  *See artikkel räägib haldusüksusest 2008. aastal kehtestatud piirides; 1999 moodustatud haldusüksuse kohta vaata artiklit Buru regentkond (1999)* |

---

**Buru regentkond** (indoneesia keeles *Kabupaten Buru*) on regentkond (2. järgu haldusüksus) Indoneesias Maluku provintsis. See hõlmab peamiselt Buru saare põhjaosa. Ta piirneb läänes Banda mere ja Lõuna-Buru regentkonnaga, idas Manipa väinaga, põhjas Serami merega ning lõunas Lõuna-Buru regentkonna ja Banda merega. 

Pindala on 5577,48 km², koos veealadega 7594,98 km². Rannajoone pikkus on 232,18 km²..

Loodus
------

### Pinnamood

Haldus
------

### Haldusajalugu

Praegustes piirides Buru regentkond tekkis, kui 2008. aasta seadusega nr 32 moodustati 1999 moodustatud Buru regentkonna lõunaosast Lõuna-Buru regentkond.

### Regentkonnavalitsus

Regent (*bulati*) on 2009. aasta oktoobri seisuga Husni Hentihu, regendi asetäitja Ramli Umasugi.

### Halduskeskus

Regentkonna keskus on Namlea. 

### Haldusjaotus

Buru regentkond jaguneb 5 allringkonnaks (*ketjamatan*): 

* Namlea allringkond (keskus Namlea)
* Waplau allringkond (keskus Waplau)
* Waeapo allringkond (keskus Waenetat)
* Air Buaya allringkond (keskus Air Buaya)
* Batubuali allringkond (keskus Ilath)

Viited
------

1. ↑  Koduleht

Välislingid
-----------

* Ametlik koduleht
**Burnette'i kabeli tulistamine** leidis aset 24. septembril 2017 Antiochis Tennessees (Greater Nashville'i piirkonna osa), kui relvastatud mees avas Burnette Chapel Church of Christ kabelis tule, tappes ühe ja vigastades seitset inimest. Hilisemad uuringud tegid kindlaks, et ründaja oli Emanuel Kidega Samson.

Tulistamine
-----------

Politsei andmetel kandis Emanuel endaga kaasas kahte relva ning pärast väljas viibiva naise surnuks tulistamist sisenes kirikusse tagaukse kaudu. Seejärel kõndis ta vaikselt läbi kiriku ja tulistas veel kuut inimest. Tol hetkel astus Emanuelile vastu uksehoidja Robert Engle (22-aastane), kes teda selle relvaga lõi. Järgneva võitluse ajal tulistas Samson kogemata ennast rindkerre. Engle jooksis oma autosse, et võtta sealt relv, ja suunas selle haavatud Samsoni pihta, kuni saabus politsei, kes hiljem kirjeldas Englet kui kangelast. Tulistamise ajal oli koguduses ligikaudu 50 vallaelanikku ning teenistus lõppes kell 11.15 hommikul. 

### Ohvrid

Tulevahetuses sai vigastada kuus (vanuses 60–83 eluaastat) ja surma üks inimene (39-aastane Melanie Smith).

Kahtlusalune
------------

Metropolitan Nashville'i politseiamet tuvastas kahtlusaluse Emanuel Kidega Samsoni väga ruttu. Tegemist oli 25-aastase Sudaani kodanikuga, kes elas seaduslikult Ameerika Ühendriikides. Samsonil oli kaasas kaks käsirelva ja ta kandis rünnaku ajal suusamaski. Hiljem süüdistati Emanueli esimese astme mõrvas. Ta pidi ilmuma Davidsoni maakonna üldsessioonide kohtusse 27. septembril 2017 ja teda hoitakse maakoha vanglas ilma võlakirjata. Tal oli sõidukis väidetavalt veel relvi. 6. oktoobril teatati, et selle kuu esialgne kohtuistung lükatakse sama kuu teise poolde.

Järelkaja ja reaktsioonid
-------------------------

Nashville'i linnapea Megan Barry ütles: "See on meie linna jaoks kohutav tragöödia. Minu süda valutab nii surnu pere, sõprade kui ka haavatud ohvrite ja nende lähedaste pärast."

Tennessee kuberner Bill Haslam ütles, et ta "palvetas ohvrite eest ja pühendub Antioika kogukonna toetamisele selle tragöödia järel". 

FBI on algatanud tsiviilõigusliku uurimise.
**Burkina Faso lipp** on Burkina Vabariigi ametlik lipp.

Riigi- ja rahvuslipp
--------------------

 ? Burkina Faso riigi- ja rahvuslipp. Proportsioonid 2:3.
Riigi- ja rahvuslipp võeti kasutusele 4. augustil 1984. Panaafrika värvides plagu on jagatud kaheks võrdseks horisontaalseks väljaks, punaseks ja roheliseks. Lipu keskele on paigutatud kollane viisnurkne täht.

Roheline (PMS 355C) tähistab riigi rikkalikke loodusvarasid, mis kindlustavad rahva heaolu.

Punane (PMS 032C) sümboliseerib revolutsiooni kindlustamiseks valatud verd eile, täna ja homme. Veel tähistab see Burkina rahva ohvrimeelsust.

Kollane (PMS 116C) täht on revolutsiooni ja vabaduse täht.

Burkina Faso ajaloolised lipud
------------------------------

Ülem-Volta lipp1959 - 1984
Aastatel 1959–1984, kui riigi nimi oli Ülem-Volta (kuni 5. augustini 1960 oli Ülem-Volta Prantsusmaa valdus), oli lipuks must-valge-punane horisontaalsete laidudega trikoloor. Nimelt Volta jõgi, mille järgi sai ka riik nime, hargneb riigi territooriumil kolmeks: Mustaks, Valgeks ja Punaseks Voltaks. Lipu proportsioonid olid 2:3.

Vaata ka
--------

Burkina Faso vapp

Välislingid
-----------

* Burkina Faso lipp lipp andmebaasis *Flags of the World* (*inglise keeles*)
See artikkel See artikkel räägib Vana-Kreeka kultusekohast.  Teiste tähenduste kohta vaata lehekülge Olümpia (täpsustus).

---

Zeusi templi varemed Olümpias
**Olümpia** on Kreekas Peloponnesosel Elises asuv kultuskoht, kus peeti igal neljandal aastal Zeusi auks ülekreekalisi olümpiamänge, mida korraldati alates aastast 776 eKr.

Vanakreeka mütoloogia järgi võitis Tantalose poeg Pelops sealkandis Pisa kuningat Oinomaost kaarikuvõidusõidus ja sai tema tütre Hippodameia endale naiseks.

Sellest ajast peale korraldati Pelopsi auks kaarikuvõidusõite. Herakles määras oma isa Zeusi pühamu piirid ja hakkas Zeusi auks seal korraldama ülekreekalisi mänge, mis tegid Olümpia kuulsaks.

Olümpia keskuses, Zeusi hiies Altises, asusid Zeusi altar, Hera, Zeusi, metrooni ehk Suure Ema ja heerose Pelopsi tempel ning Kreeka linnriikide varakambrid. Olümpiat ja selle ehitisi kaunistasid rohked skulptuurid. Vanim ehitis Olümpias oli Hera tempel, mis ehitati 7. sajandi keskel eKr. See põles maha ning taastati umbes 600 eKr savist seinte ja puidust sammastega dooria peripteerina. Sellest on säilinud sokliosa. Ka aardekambritest ja paljudest teistest hellenismi ja Rooma aja ehitistest on säilinud varemeid.

Zeusi tempel Olümpias rajati alles 5. sajandil ja lõpetati hiljemalt 456 eKr. Ka see oli dooria stiilis peripteer, aga Hera templist suurem. See hävis maavärinas, aga säilinud on hoone liigendust aimata laskvaid detaile ning viilu- ja metoobikaunistuste suuri osi, näiteks lõvipeakujuliste veesülititega siima, mis asub Berliini antiigimuuseumis.

Zeusi templis asus Zeusi kuju, mille autor oli Pheidias. Skulptuur oli valmistatud kullast, elevandiluust ja puidust ning kujutas istuvat Zeusi. See kuju arvati seitsme maailmaime hulka. Tema suurejoonelisusest annavad ettekujutuse kujutised müntidel ja gemmidel ning Pausaniase kirjeldus.

Võistlejate kasutada olid staadion ja hipodroom, mis mahutasid kuni 45 000 pealtvaatajat, ning harjutuspaigad (gümnaasium ja palestra). Pärast olümpiamängude keelustamist 394 jäeti Olümpia maha. Bütsantsi keiser Theodosius II, kes oli sügavalt kristlik valitseja, andis 426. aastal käsu Olümpia pühamu maha põletada. 

Esimesed kavakindlad arheoloogilised kaevamised korraldati seal 1875–1881 sakslase Ernst Curtiuse juhtimisel. Need olid esimesed suured teaduslikud väljakaevamised, mida juhtisid arhitektid ja arheoloogid. Leiti rohkem kui 130 marmorkuju ja bareljeefi, ligi 13 000 pronkseset, palju münte ja raidkirju. Kaevamisi jätkati 1936–1941 ja uuesti aastast 1952.

Viited
------

1. 1 2 3 4 5 6 7 8  Antiigileksikon, 2. kd. lk. 46
2. ↑  David Vseviov (2004). *Bütantsi keisrid. Valitsejad purpuris*. Tallinn: Kunst. Lk 27.
**Eesti Statistika Kvartalikiri. *Quarterly Bulletin of Statistics Estonia*** oli Statistikaameti väljaantav erialaajakiri. Aastatel 1922–1943 ja 1992–2008 ilmus see nimega **Eesti Statistika Kuukiri**.

Ajakirjas avaldati statistika valdkonna artikleid ühiskonnas olulistel teemadel, statistikauudiseid Eestist ja teistest riikidest, majandusarengu ja sotsiaaltrendide aegridu, samuti ülevaateid statistika metoodika kohta.

Eesti Statistika Kvartalikiri ilmus 2009. aastast neli numbrit kalendriaastas. Ajakiri oli kakskeelne, kõik ajakirja artiklid avaldati paralleelselt eesti ja inglise keeles. Ajakirja paralleelpealkiri inglise keeles on **Quarterly Bulletin of Statistics Estonia**. Ajakirja numbrid on elektrooniliselt kättesaadavad Statistikaameti kodulehel.

1922. aastal ilmus Eesti Statistika Kuukirja esimene number umbes pool aastat pärast Riigi Statistika Keskbüroo rajamist. Selles põhjendas statistika keskbüroo esimene juht Albert Pullerits riikliku statistika vajalikkust järgmiselt: "Iga kultuuririik on sunnitud olnud statistiliste andmete kogumist süstematiseerima ja looma mingisuguse statistilise üldkorralduse, sest meie sotsiaalse ja majanduslise elu nähtused on nii üliväga komplitseeritud ja nende nähtuste põhjused on omakord suhtelises seotises üksteisega, nii et raske on ilma statistilise tähelepanuta otsustada, missugune nähtus on teise nähtusega seotud ja kuivõrd ta teistest nähtustest ära ripub."

Eesti Statistika Kuukirja ilmus aastatel 1922–1940 kokku 223 numbrit, 1942. aastal 10 numbrit ja 1943. aastal 5 numbrit. Nende seas oli ka topeltnumbreid. Enne Teist maailmasõda olid kuukirjad paralleelselt eesti ja prantsuse keeles, Saksa-aegsed eesti ja saksa keeles. 1943. aasta väljaannetel puudus lisandus "kuukiri". Nõukogude ajal asendasid Eesti statistikaväljaande mitmesuguseid ametkondlikuks kasutamiseks määratud trükised. 

Eesti Statistika Kuukirja väljaandmine Statistikaametis taastus 1992. aastal. 2008. aastani ilmus see kuukirjana, 2009. aastast jätkus kvartalikirjana. Kvartalikirja viimane number ilmus 2018. aasta lõpus.

Viited
------

1. 1 2 3  Mihkel Servinski "Saateks" Eesti Statistika Kvartalikiri 4/2018 (vaadatud 27.04.2020)
2. ↑  "Eesti Statistika Kvartalikiri. 4/14". Originaali arhiivikoopia seisuga 3. veebruar 2015. Vaadatud 3. veebruaril 2015.
3. ↑  "Statistikaamet. Väljaanded". Originaali arhiivikoopia seisuga 6. veebruar 2015. Vaadatud 3. veebruaril 2015.

Välislingid
-----------

* Eesti Statistika Kvartalikiri Rahvusraamatukogu digiarhiivis Digar
Läbimõõdu mõõtmine nihikuga
**Mõõtmine** on mõõdetava suuruse ehk mõõtesuuruse arvväärtuse kindlakstegemine mõõtevahendi abil. Selleks leitakse mõõdetava suuruse ja samaliigilise, ühikuks valitud suuruse suhe. Mõõtetulemuseks on mõõdetava suuruse väärtus, mida väljendatakse selle suhtarvu ja mõõtühiku korrutisena.

Mõõtetulemus erineb alati mingil määral suuruse tegelikust väärtusest, sest igal mõõtmisel esineb mõõtemääramatus. Varem olid samas seoses kasutusel mõisted suuruse tõeline väärtus ja mõõteviga.

Mõõdetavat suurust võrreldakse mõõtühikuga kas vahetult mõõdu kaudu (nt vihtidega kangkaalul) või eelnevalt mõõdu kaudu gradueeritud mõõteriista abil (nt kaalumine osutikaalul). 

Otsemõõtmisel saadakse mõõtetulemus otse mõõtevahendilt (nt võimsus vattmeetri näidikult]], kaudmõõtmisel arvutatakse tulemus mõõtesuurusega seotud suuruste otse mõõdetud väärtuste kaudu (nt võimsuse mõõtmine voltmeetri ja ampermeetri näitude järgi).

Vaata ka
--------

* metroloogia
* mõõtemääramatus
* mõõtevahend
* SI-süsteem

Viited
------

1. ↑  "Arhiivikoopia" (PDF). Originaali (PDF) arhiivikoopia seisuga 28. august 2016. Vaadatud 25. augustil 2016.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  ENE, 6.kd, 1992, lk 484

Välislingid
-----------

* Füüsikaliste suuruste mõõtmine
* H. Voolaid. Mõõtmised ja mõõtemääramatused
**Orba** on jõgi Põhja-Itaalias Liguuria ja Piemonte maakonnas. Orba on Po parempoolse lisajõe Bormida peamine parempoolne lisajõgi.

Orba läte asub Liguuria Apenniinide lääneosas Reixa mäe (1183 m) põhjanõlval, 1001 meetri kõrgusel merepinnast. Jõgi suubub Bormidasse Alessandriast lõunas.

Suurim asula Orba kallastel on Ovada. Orbast on leitud ka kullaliiva.

Jõe teele on rajatud veehoidlaid, sealhulgas Ortiglieto. 1935. aasta 13. augustil tõusis Orba üle kallaste ning pühkis oma teelt tammid, sillad ja ehitised. Kõige enam sai kannatada Ovada piirkond. Hukkus 111 inimest.

Bibliograafia
-------------

* Diego Sciutto (a cura di), *Il crollo della diga di Molare*, AnteprimaNotizie, Ovada, Giugno 2005

Viited
------

1. ↑  Orbidasse suubumise lähedal.
2. ↑   Renzo Bottero. *L'onda che travolse Ovada, crollò una diga e morirono 111 persone*, da «La Stampa - Alessandria» - 13 agosto 1998, pg. 3.

Välislingid
-----------

 Orba jõgi – pildid, videod ja helifailid Wikimedia Commonsis
Kombineeritud voolu- ja pingetrafo 110 kV võimsuslülitil
**Mõõtetrafo** on mõõtemuundur, mis transformeerib vahelduvvoolu või vahelduvpinget mõõteriistadele ja kaitseaparaatidele sobivaks. Mõõtetrafod võimaldavad

* viia mõõdetava voolu või pinge väärtused ühtsete nimi-sekundaarväärtuste piirkonda (voolutrafode nimi-sekundaarvool on enamasti 5 A ja pingetrafode nimi-sekundaarpinge 100 V);
* paigutada mõõte- ja kaitseaparaadid mõõtekohast eemale;
* eraldada mõõtevahendid primaarahelaist galvaaniliselt, s.t katkestada primaar- ja sekundaarahelate vahel elektriline juhtivus; see on eriti oluline ohutuse tagamiseks kõrgepingeliste primaarahelate korral.

Mõõtetrafod arvutatakse ja konstrueeritakse sellisena, et nad võimalikult vähe mõjutaksid mõõdetavat ahelat. Nad võivad olla sisse ehitatud (näiteks mõnesse elektrijaotla seadmesse), kuid võivad ka olla mõõteriista osa (näiteks voolutangides).

Mõõtetrafode peamised liigid on voolutrafo ja pingetrafo.

 *Pikemalt artiklis Voolutrafo*

 *Pikemalt artiklis Pingetrafo*

Vaata ka
--------

* Transformaator
**Mariama Bâ** (1929 Dakar – 1981 Dakar) oli fulbe päritolu Senegali naiskirjanik, üks esimesi ja tähtsamaid Aafrika naiskirjanikke.

Ta sai islami kasvatuse. Ta lõpetas Rufisque'i Normaalkooli ja töötas 1947–1959 õpetajana, seejärel kooliinspektorina. 

Oma esimeses romaanis "Une si longue lettre" (1980[*viide?*]) kritiseeris ta mitmenaisepidamist ja üldse naise seisundit Aafrikas. Romaan on esitatud pika kirjana, mille kirjutab üks naine päeval, mil ta jääb leseks. Ramatoulaye, kes oli olnud traditsiooniline ja allutatud, kirjutab oma sõbratarile Aïssatoule, kes on endale iseseisvuse kätte võitnud. Nii hakkab ta ka ise vabanema. 

Teine romaan "Un Chant écarlate" (1981) ilmus postuumselt. Prantslanna Mireille abiellub muslimist senegallase Ousmane'iga. Kui mees salaja teise naise võtab, läheb Mireille hulluks ja tapab oma lapse.

Tunnustus
---------

* 1980 Noma auhind romaani "Une si longue lettre" eest.

Isiklikku
---------

Ta lahutas oma abikaasast, parlamendiliikmest Obèye Diopist ning kasvatas üksi üheksat last.
Vaade Bear Creeki tipule Little Lakesi orust
Mount Whitney
**Sierra Nevada** (inglise keeles ka *The Sierra*, *The Sierras*; hispaania keeles 'lumine mäestik') on ida-Californias ja osalt Nevadas asuv mäestik.

Sierra Nevada kulgeb põhja-lõuna sihis. Läänenõlv on lauge, idanõlv järsk.

Sierra Nevada kõrgeim punkt on Mount Whitney (4421 m). Mäestiku pindala on 63100 km².

Geograafia
----------

Sierra Nevada kulgeb 650 kilomeetri pikkuselt Fredonyeri kurust põhjas 
Tehachapi kuruni lõunas. Lääne poole jääb Keskorg ja ida poole Suur nõgu.

Lääne-idasuunalises ristlõikes on Sierra Nevada erikülgse kolmnurga kujuline: läänenõlv on laugjas, idanõlv moodustab järsu astangu. Nõnda jääb mäestiku hari selle idapoolsesse otsa. 

Lääne suunas voolavad jõed jõuavad välja Vaiksesse ookeani. Itta voolavad jõed jäävad pidama Suurde nõkku, jõudmata ookeani. Mitmed väiksemad jõed ja Owensi jõgi suunatakse ümber Los Angelese linna (vaata Los Angelese veejuhe), mistõttu mõned idasse voolavad jõed jõuavad ka Vaikse ookeanini. 

Sierra Nevadas on mitmeid märkimisväärseid geograafilisi objekte:

* Tahoe järv on suur (489 km2), selge mageveega järv Sierra Nevada põhjapoolses osas 1897 meetri kõrgusel. Tahoe järv asetseb suuremalt jaolt Sierra Nevada ning sellest hargneva Carsoni mäeaheliku vahel.
* Hetch Hetchy org, Yosemite org ja Kings Canyon on ilusad kanjonid Sierra Nevada läänepoolsel küljel.
* Yosemite rahvuspargis on hämmastavaid looduslikke graniitskulptuure, sealhulgas kupleid.
* Mount Whitney (4421 m) on USA kõrgeim punkt väljaspool Alaskat.
* Teatud kõrgusel Sierra Nevada lääneküljel on kitsas riba, kus kasvavad hiidsekvoiad, mis on maailma suurimad puud .

Lõuna suunas Sierra Nevada kõrgus kasvab. Seetõttu on mäestiku lõunaosa tuntud ka *High Sierra* nime all. Seda piirkonda iseloomustavad maalilised kontrastid. Kõrgeim koht Tahoe järve lähedal on umbes 2700 meetrit, kuid Yosemite rahvuspargi juures Sierra Nevada lõunaosas tõuseb mäestiku kõrgus üle 4000 meetri ja saavutab oma maksimaalse kõrguse Mount Whitney juures. Mount Whitneyst lõuna pool väheneb mäestiku kõrgus kiiresti.

25 miljonit aastat tagasi hakkas Sierra Nevada kõrgenema ja lääne poole kalduma. Jõed hakkasid süvendama kanjoneid mõlemale mäestiku küljele. Maa kliima jahenes ja umbes 2,5 miljonit aastat tagasi algas jääaeg. Liustikud lõikasid omanäolisi U-kujulisi kanjoneid kõikjale kogu Sierra Nevadas. Jõgede ja liustike erosiooni kombinatsioon tõi nähtavale graniidist aluskihi, jättes settekivimitest ainult jäänukid mõnda mäetippu.

Sierra Nevada kõrgenemine jätkub ka tänapäeval, eriti selle idaküljel. Kõrgenemine põhjustab suuri maavärinaid (näiteks Lone Pine'i maavärin 1872. aastal).
An-12
**Antonov An-12** (NATO koodnimega Cub) oli Nõukogude Liidus Antonovi konstrueerimisbüroos loodud nelja turbopropellermootoriga sõjaväe transpordilennuk, mida aastatel 1959–1973 ehitati kokku 1248. An-12 esmalend toimus 16. detsembril 1957.

AN-12 konstruktsioon
--------------------

An-12 on täis-metallkonstuktsiooniga vabaltkandva ülatiivaga. Lennuki kere tagumine osa lõpeb rambiga, sõjaväeveeremite peale/mahalaadimise lihtsustamiseks. Lastiruumi (kõrgus 2,6 m, laius 3,5 m) põrand on tugevdatud teras-titaankonstruktsiooniga. An-12 hinnati vastupidavuse ja tugevuse pärast paljudel kasutusaladel.

Relvastus: lennuki ahtris, kohe kõrge kiilu taga, asub kaheraudne (2 × 23 mm) automaatkahur 225 laskemoonaühikuga.

Meeskond: 6 lennuväelast, lastiruum oli arvestatud kuni 100 langevarjurile.

Nõukogude-Afganistani sõjas kasutati lennukit AN-12 lahingute sidepidamis-elektroonilisel juhtimisel, mistõttu tulistati hulk sellise varustusega lennukeid alla.

An-12 edasiarendus on transpordilennuk An-70.

Tehnilised andmed
-----------------

* Tühikaal: 28 tonni
* Suurim lennukaal: 61 tonni
* Kasulik last: 20 tonni
* Ökonoomne kiirus: 550 km/h
* Suurim kiirus: 780 km/h
* Mootorid: 4 × 2942 kW (4000 hp), Ivtšenko AI-20M
* Propellerid: muutuvsammuga, neljalabalised, metall
* Kütusepaagid mahutasid 18 000 liitrit petrooleumi
Sienna Guillory, 2007
**Sienna Tiggy Guillory** (sündinud 16. märtsil 1975) on inglise näitleja ja modell. 

Ta on kitarrist Isaac Guillory tütar ja pärit ringkonnast, mis tagas loomuliku huvi meelelahutustööstuse vastu. Ta on mänginud mitmes briti filmis ja leidnud tööd ka USA-s, sh mitmes teismelistele mõeldud ulme- ja fantaasiafilmis. 

Guillory alustas karjääri 16-aastaselt telesarjas "Jilly Cooper's Riders". Pärast mõnda väikest filmi töötas ta aastatel 1999–2002 ka modellina, osaledes näiteks Armani, Dolce & Gabbana moe- ja Hugo Bossi parfüümireklaamides. 

Hiljem keskendus filminäitlejakarjäärile põhiliselt BBC-s. Varsti ta tegi endale nime peaosaga USA filmis "Trooja Helena" (2003). Lisaks mängis ta filmis "Resident Evil: Apocalypse" (2004) ja fantaasiafilmis "Eragon", kus oli Arya Dröttningu osas.

Guilloryl on osa ka ulmefilmis "Inkheart". Samuti näitles ta Foxi telesarjas "The Oaks", mis jõudis eetrisse 2008. aastal.

Välislingid
-----------

 Sienna Guillory – pildid, videod ja helifailid Wikimedia Commonsis
* Sienna Guillory andmekogus IMDb (inglise) Muuda Vikiandmetes
*Siin on loetletud muusikateadlasi*.



---

**# A B C D E F G H I J K L M N O P Q R S Š Z Ž T U V W Õ Ä Ö Ü X Y**

---

A
-

Matthew Arndt
- Hermann Abert 
- Theodor Adorno 
- Aare Allikvee 
- Arnold Alšvang 
- Sona Andreasyan
- Elmar Arro 
- Evi Arujärv 
- Helga Aumere

B
-

Milton Babbitt
- Brian Black
- Poundie Burstein

C
-

William Caplin
- Klaas Coulembier
- Diego Cubero

D
-

Guillaume Dufay

E
-

Charris Efthimiou
- Valeria Erendi 
- Anne Erm

F
-

Walter Nery Filho
- Liina Fjuk

G
-

Michael Gardiner
- Boriss Gasparov

H
-

Björn Heile
- James Hepokoski
- Avo Hirvesoo
- Jason Hooper
- Julian Horton
- Georgi Hubov
- Mart Humal
- David Huron

I
-

J
-

- Tiina Jaaksoo
- Timothy Jackson
- Jing Fang
- Virge Joamets
- Edward Jurkowski
- Tiia Järg

K
-

Saale Kareda
- Anton Kasemets
- Ildar Khannanov
- Maarja Kindel
- Maris Kirme
- Edward Klorman
- Tiina Koivisto
- Madis Kolk
- Valentina Konen
- Kerri Kotta
- Priit Kuusk
- Anu Kõlar
- Harri Kõrvits
- Viive Käsper
- Ludwig Alois Ferdinand Köchel

L
-

Vytautas Landsbergis
- Rein Laul
- Karl Leichter
- David Lidov
- Airi Liimets 
- Maia Lilje
- Urve Lippus
- Gerhard Lock
- David Lodewyckx
- Charity Lofthouse

M
-

François-Bernard Mâche
- Joshua Mailman
- Kaire Maimets-Volt
- Nathan Martin
- Adolf Bernhard Max
- Rowland Moseley
- Veijo Murtomäki

N
-

Leonhard Wilhelm Johann Neuman
- Ndubuisi Emmanuel Nnamani 
- Leo Normet

O
-

Cecilia Oinas
- Triinu Ojamaa
- Harry Olt
- Janika Oras
- Michael Oravitz

P
-

Vilma Paalma
- Kristel Pappel
- Wayne Petty
- Ene Pilliroog
- Mare Põldmäe
- Margus Pärtlas
- Žanna Pärtlas
- Andres Pung

R
-

Hans Peeter Rammo
- Ottorino Respighi
- Mark Richards
- Richard Ritsing
- Arno Rohlin
- Jaan Ross
- Vardo Rumessen
- Ingrid Rüütel

S
-

Hillar Saha
- Leo Semlek
- Toomas Siitan
- Frank Samarotto
- Stephen Slottow
- Peter Smith
- Robert Snarrenberg
- Tal Soker
- Petter Stigar
- Raili Sule
- Lauri Suurpää
- Avo Sõmer

Š
-

Z
-

Ž
-

T
-

- Philip Tagg
- Herbert Tampere
- Eero Tarasti
- Helju Tauk
- Tiia Teder
- Juri Tjulin
- Aare Tool
- Oivi-Monika Topman
- John Tungal
- Helga Tõnson
- Harry Tõnuri

U
-

V
-

Artur Vahter
- Merike Vaitmaa
- Steven Vande Moortele
- Artjom Vargaftik
- Audra Versekenaite
- Roberta Vidic
- Eduard Visnapuu
- Allan Vurma
- Olli Väisälä

W
-

Õ
-

Ä
-

Ö
-

Ü
-

X
-

Y
-